pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-กรมทางหลวง ชวนสายกรีนเที่ยวหน้าฝน ชมทุ่งดอกกระเจียว จ.ชัยภูมิ
วันศุกร์ที่ 8 กรกฎาคม 2565
กรมทางหลวง ชวนสายกรีนเที่ยวหน้าฝน ชมทุ่งดอกกระเจียว จ.ชัยภูมิ
...
กรมทางหลวง กระทรวงคมนาคม โดย แขวงทางหลวงชัยภูมิ เชิญชวนผู้ใช้ทางชมความสวยงามของทุ่งดอกกระเจียว ณ อุทยานแห่งชาติป่าหินงาม จังหวัดชัยภูมิ ซึ่งมีทุ่งดอกกระเจียว ซึ่งเป็นหนึ่งในสถานที่ชมดอกไม้ที่มีชื่อเสียงของไทย ที่ออกดอกในฤดูฝนของทุกปีให้ชื่นชมปีละครั้งเท่านั้น พร้อมทั้งดําเนินการเตรียมความพร้อมปรับปรุงทางหลวงให้สวยงาม ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม ที่มุ่งเน้นการกํากับดูแลการพัฒนาระบบคมนาคมให้มีความสะดวก ปลอดภัย เพื่อส่งเสริมเศรษฐกิจ การท่องเที่ยว กระจายรายได้สู่ชุมชน เพื่อให้ประชาชน มีคุณภาพชีวิตที่ดี และสนับสนุนการพัฒนาประเทศอย่างยั่งยืน
การเดินทางมาท่องเที่ยวอุทยานแห่งชาติป่าหินงามในช่วงฤดูฝน สามารถเดินทางได้อย่างปลอดภัยเนื่องจากกรมทางหลวงได้เตรียมความพร้อมในเรื่องการอํานวยความสะดวกปลอดภัยในการเดินทางและมีเส้นทางเชื่อมโยงกับแหล่งท่องเที่ยวอื่น ๆ ในพื้นที่ใกล้เคียงได้อย่างสะดวกสบาย การเดินทาง จากกรุงเทพฯ ใช้ทางหลวงหมายเลข 1 (ถนนพหลโยธิน) ผ่านจังหวัดสระบุรี มุ่งหน้าสู่จังหวัดนครราชสีมาไปตามเส้นทางอําเภอด่านขุนทด ใช้ทางหลวงหมายเลข 201 ถึงแยกหนองบัวโคก เลี้ยวซ้ายไปทางหลวงหมายเลข 205 มุ่งสู่อําเภอบําเหน็จณรงค์ ถึงอําเภอเทพสถิต ตัดเข้าใช้ทางหลวงหมายเลข 2354 ถึงบริเวณทางแยกขึ้น อีกประมาณ 13 กิโลเมตร ถึงที่ทําการอุทยานแห่งชาติป่าหินงาม อุทยานแห่งชาติป่าหินงาม ตั้งอยู่บริเวณเทือกเขาในเขต ตําบลบ้านไร่ อําเภอเทพสถิต จังหวัดชัยภูมิ จะเปิดอุทยานให้ท่องเที่ยวในช่วงเดือนมิถุนายน - เดือนสิงหาคม มีจุดท่องเที่ยวที่เป็นที่นิยม ได้แก่ ทุ่งดอกกระเจียว เป็นพืชล้มลุกประเภทหัวที่ผลิดอกสีชมพูอมม่วงบานสะพรั่งในช่วงต้นฤดูฝน ได้รับฉายาว่าเป็น “ราชินีแห่งป่าฝน”
นอกจากนี้ยังมีจุดท่องเที่ยวลานหินงาม เป็นบริเวณลานหินที่มีโขดหินใหญ่รูปร่างแปลกตา กระจายอยู่ในพื้นที่ และจุดชมวิวผาสุดแผ่นดิน เป็นจุดชมวิวที่มีแนวหน้าผาและชะง่อนหิน ตั้งอยู่ที่จุดสูงสุดของเทือกเขาพังเหยซึ่งมีความสูง 846 เมตร จากระดับน้ําทะเลปานกลาง
กรมทางหลวง ขอความร่วมมือประชาชนที่เดินทางอย่างปลอดภัยและใส่ใจสิ่งแวดล้อม โปรดขับรถด้วยความระมัดระวัง ปฏิบัติตามป้ายเตือน ป้ายแนะนํา เพื่อความปลอดภัยในการเดินทาง และปฏิบัติตามมาตรฐานสาธารณสุขภายใต้วิถีชีวิตรูปแบบใหม่ “ท่องเที่ยวสุขใจ ห่างไกลโควิด - 19” สวมหน้ากาก ล้างมือ รักษาระยะห่าง หากประชาชนต้องการสอบถามข้อมูลรายละเอียดเพิ่มเติมสามารถติดต่อได้ที่สายด่วนกรมทางหลวง 1586 (โทรฟรีทุกเครือข่ายตลอด 24 ชั่วโมง)
รัฐบาลไทย-ข่าวทำเนียบรัฐบาล-Thailand Pavilion งดงาม สวยเด่น โชว์จุดขาย Landmark กล้วยไม้ไทย สูง 5 เมตร
วันพุธที่ 13 เมษายน 2565
Thailand Pavilion งดงาม สวยเด่น โชว์จุดขาย Landmark กล้วยไม้ไทย สูง 5 เมตร
Thailand Pavilion งดงาม สวยเด่น โชว์จุดขาย Landmark กล้วยไม้ไทย สูง 5 เมตร อวดสายตาชาวโลกนับล้านคนในงานมหกรรมพืชสวนโลก ครั้งที่ 7 ที่เนเธอร์แลนด์
ดร.ทองเปลว กองจันทร์ ปลัดกระทรวงเกษตรและสหกรณ์ พร้อมด้วยนายเข้มแข็ง ยุติธรรมดํารง อธิบดีกรมส่งเสริมการเกษตร นายชาตรี อรรจนานันท์ เอกอัครราชทูตไทย ประจํากรุงเฮก นายกิตติพันธ์ พานสุวรรณ อธิบดีกรมศิลปากร ดร.วนิดา กําเนิดเพ็ชร์ ผู้อํานวยการสํานักการเกษตรต่างประเทศ ดร.พรเทพ ศรีธนาธร ผู้อํานวยการสํานักงานที่ปรึกษาการเกษตรต่างประเทศ ประจําสหภาพยุโรป และเจ้าหน้าที่ที่เกี่ยวข้อง เข้าตรวจเยี่ยมการก่อสร้างอาคาร Thailand Pavilion ของประเทศไทย เพื่อเตรียมความพร้อมก่อนการเปิดงานมหกรรมพืชสวนโลก ครั้งที่ 7 ณ ราชอาณาจักรเนเธอร์แลนด์
ดร.ทองเปลว เปิดเผยภายหลังว่า งานก่อสร้าง Thailand pavilion แล้วเสร็จเกือบ 100% ถึงแม้ว่าจะมีอุปสรรคจากสภาพภูมิอากาศ และจากการแพร่ระบาดของ Covid-19 โดยยืนยันว่า Thailand pavilion สามารถเปิดเข้าชมได้อย่างเป็นทางการ พร้อมแจ้งให้ทราบว่า งานออกแบบภูมิสถาปัตยกรรมหลักภายในบริเวณ Thailand Pavilion ได้รับแรงบันดาลใจจากความผูกพันต่อสายน้ําของคนไทย รวมถึงวิถีชีวิต ประเพณี ความเชื่อ และการบริโภค ทั้งยังแสดงความหลากหลายของการนําพืชพรรณในท้องถิ่นมาใช้ผ่านงานศิลปะชั้นสูง เช่น งานประดับใบตอง งานเครื่องแขวนดอกไม้ งานจักสานไม้ไผ่และหวายมาใช้เป็นองค์ประกอบร่วมในการออกแบบ และจัดแสดง Landmark กล้วยไม้ไทย สูง 5 เมตร เพื่อแสดงศักยภาพของไทย ในฐานะผู้ส่งออกกล้วยไม้อันดับต้นของโลก และขอใช้โอกาสนี้ขอเชิญชวนชาวไทยในราชอาณาจักรเนเธอร์แลนด์ และพื้นที่ใกล้เคียงเข้ามาชม Thailand pavilion
ทั้งนี้ ประเทศไทยเป็น 1 ใน 50 ประเทศ และ 60 องค์กรที่เข้าร่วมงานมหกรรมพืชสวนโลก The International Horticultural Exposition 2022 หรือ EXPO 2022 Floriade Almere ซึ่งจัดขึ้นระหว่างวันที่ 14 เมษายน - 9 ตุลาคม 2565 ณ เมือง Almere ราชอาณาจักรเนเธอร์แลนด์ เพื่อโชว์ศักยภาพนวัตกรรมด้านอาหาร สินค้าเกษตร การพัฒนากระบวนการผลิตที่ได้มาตรฐาน และคุณภาพสินค้าเกษตรของประเทศไทยสู่สายตาชาวโลก
รัฐบาลไทย-ข่าวทำเนียบรัฐบาล-กรอบความร่วมมือแม่น้ำโขง-ล้านช้าง
วันพฤหัสบดีที่ 26 สิงหาคม 2564
กรอบความร่วมมือแม่น้ําโขง-ล้านช้าง
วันพฤหัสบดีที่ 26 สิงหาคม 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลรับทราบผลการประชุมกรอบความร่วมมือแม่น้ําโขง-ล้านช้าง ครั้งที่ 6 ซึ่งมีการรับรองผลการประชุม 3 ฉบับ ได้แก่ การส่งเสริมความร่วมมือระหว่างรัฐบาล แถลงการณ์ร่วมว่าด้วยการพัฒนาที่ยั่งยืน และแถลงการณ์ร่วมว่าด้วยความร่วมมือด้านการแพทย์ โดยมีประเด็นสําคัญ เช่น การถ่ายทอดเทคโนโลยีการผลิตวัคซีน และการใช้การแพทย์แผนดั้งเดิมช่วยควบคุมการระบาดของโรคโควิด-19 การช่วยเหลือ SMEs ระเบียงทางการค้าระหว่างประเทศแห่งใหม่ การเชื่อมโยงเขตเศรษฐกิจพิเศษชายแดน การพัฒนาขีดความสามารถของบุคลากรด้านทรัพยากรน้ํา การแบ่งปันข้อมูลเกี่ยวกับทรัพยากรน้ําแบบ real-time และการจัดทําแผนพัฒนาทั้งลุ่มน้ํา เป็นต้น
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-กสร. เดินหน้ายกระดับพนักงานตรวจแรงงาน เร่งแก้ปัญหาการค้ามนุษย์และการบังคับใช้แรงงาน
วันอังคารที่ 24 สิงหาคม 2564
กสร. เดินหน้ายกระดับพนักงานตรวจแรงงาน เร่งแก้ปัญหาการค้ามนุษย์และการบังคับใช้แรงงาน
กรมสวัสดิการและคุ้มครองแรงงานเพิ่มศักยภาพพนักงานตรวจแรงงานในการรับและพิจารณาวินิจฉัยคําร้อง มุ่งป้องกันและแก้ไขปัญหาการค้ามนุษย์ด้านแรงงานและการบังคับใช้แรงงานอย่างมีประสิทธิภาพ สนองนโยบายรัฐบาล ด้านความมั่นคง
นางโสภา เกียรตินิรชา รองอธิบดีกรมสวัสดิการและคุ้มครองแรงงาน (กสร.) กล่าวในฐานะโฆษกกรม และประธานเปิดโครงการพัฒนาศักยภาพพนักงานตรวจแรงงานในการรับและพิจารณาวินิจฉัยคําร้องเพื่อป้องกันและแก้ไขปัญหาการค้ามนุษย์ด้านแรงงานและการบังคับใช้แรงงานว่า จากรายงานสถานการณ์การค้ามนุษย์ ประจําปี 2564 ประเทศไทยถูกลดระดับจาก Tier 2 เป็น Tier 2 Watch List กระทรวงแรงงานในฐานะหน่วยงานหลักที่รับผิดชอบ “ด้านการป้องกัน” ตามนโยบายรัฐบาล ภายใต้ยุทธศาสตร์ชาติ 20 ปี ด้านความมั่นคง แผนปฏิบัติการด้านการป้องกันและแก้ไขปัญหาการค้ามนุษย์ พ.ศ. 2561 – 2580 ในการกํากับดูแลของ พลเอก ประวิตร วงษ์สุวรรณ รองนายกรัฐมนตรี ที่ดูแลในเรื่องการป้องกันและแก้ไขปัญหาการค้ามนุษย์โดยตรง และนายสุชาติ ชมกลิ่น รัฐมนตรีว่าการกระทรวงแรงงานยังคงเดินหน้าในการขจัดปัญหาการค้ามนุษย์ให้หมดไปจากประเทศไทย และพัฒนากระบวนการทํางานเพื่อขจัดปัญหาการค้ามนุษย์ในทุกมิติอย่างต่อเนื่อง จึงได้มอบหมายให้กรมสวัสดิการและคุ้มครองแรงงาน ในฐานะด่านหน้าในการขับเคลื่อนงานด้านการป้องกันและแก้ไขปัญหาการค้ามนุษย์ด้านแรงงาน ตลอดจนภารกิจด้านการคุ้มครองแรงงานให้ลูกจ้างได้รับสิทธิประโยชน์ตามกฎหมาย เพื่อไม่ตกเป็นผู้เสียหายจากการค้ามนุษย์ การพัฒนาศักยภาพพนักงานตรวจแรงงานให้มีความรู้ ความสามารถ และทักษะในการปฏิบัติงาน ถือเป็นการเตรียมความพร้อม และเพิ่มสมรรถนะให้พนักงานตรวจแรงงานของกรมสามารถปฏิบัติงานได้อย่างมีประสิทธิภาพ
โฆษก กสร. ได้กล่าวเพิ่มเติมว่า ด้วยสถานการณ์การแพร่ระบาดของโรคติดเชื้อไวรัสโคโรนา 2019 (COVID-19) กรมจึงได้ดําเนินการจัดฝึกอบรมในรูปแบบออนไลน์ผ่านวีดิทัศน์ทางไกล (Cat Conference) โดยมีระยะเวลาการอบรม จํานวน 5 วัน ระหว่างวันที่ 24 - 27 และวันที่ 30 สิงหาคม 2564 ผู้เข้ารับการฝึกอบรมประกอบด้วยพนักงานตรวจแรงงานจากส่วนกลางและส่วนภูมิภาค จํานวน 150 คน โดยมุ่งหวังยกระดับสถานการณ์การค้ามนุษย์ในประเทศไทยให้ดีขึ้นอย่างยั่งยืน
รัฐบาลไทย-ข่าวทำเนียบรัฐบาล-​รองโฆษกรัฐบาลเผย "นายกฯ" ขอบคุณคนไทย สมัครใจฉีดวัคซีนใกล้แตะ 100 ล้านโดส ตามเป้าหมายที่กำหนด ทุกฝ่ายร่วมกันจัดฉีดประชากรเข้าถึงยาก
วันพฤหัสบดีที่ 16 ธันวาคม 2564
​รองโฆษกรัฐบาลเผย "นายกฯ"  ขอบคุณคนไทย สมัครใจฉีดวัคซีนใกล้แตะ 100 ล้านโดส ตามเป้าหมายที่กําหนด ทุกฝ่ายร่วมกันจัดฉีดประชากรเข้าถึงยาก
​รองโฆษกรัฐบาลเผย "นายกฯ"  ขอบคุณคนไทย สมัครใจฉีดวัคซีนใกล้แตะ 100 ล้านโดส ตามเป้าหมายที่กําหนด ทุกฝ่ายร่วมกันจัดฉีดประชากรเข้าถึงยาก
นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยแนวทางการเร่งรัดฉีดวัคซีนโควิด – 19 ของประเทศไทย ตามข้อสั่งการของพลเอกประยุทธ์ จันทร์โอชา นายกรัฐมนตรีที่ติดตามความคืบหน้าการฉีดวัคซีนให้แก่ประชาชนอย่างใกล้ชิด โดยให้ทุกจังหวัดรวมทั้งกรุงเทพมหานคร จัดบริการฉีดวัคซีนเชิงรุกให้แก่ประชาชนทุกกลุ่มทั้งสัญชาติไทยและมิใช่สัญชาติไทย พร้อมทั้งประชาสัมพันธ์เชิญชวนผู้ที่ยังไม่ได้รับวัคซีนให้เข้ารับวัคซีนโดยเร็ว เน้นการฉีดวัคซีนกลุ่มเป้าหมายที่เข้าถึงได้ยาก เช่น แรงงานประมง ผู้ป่วยติดเตียง ผู้ที่อยู่ในถิ่นทุรกันดาร แรงงานตามแนวชายแดน โดยมอบหมายให้ สสจ. กทม. ประสานหน่วยงานผู้รับผิดชอบและภาคีเครือข่าย อีกทั้งจัดให้มีการบริการฉีดวัคซีนเคลื่อนที่ หรือจัดรณรงค์เร่งการฉีดวัคซีน รวมทั้งการฉืดวัคซืนเข็มกระตุ้นเพื่อให้ครอบคลุมประชาชนทุกกลุ่มด้วย
รองโฆษกฯ ยังเผยถึงแนวทางบริหารจัดการฉีดวัคซีนในกลุ่มประชากรที่เข้าถึงยาก มอบหมายให้แต่ละหน่วยงานร่วมกับคณะกรรมการโรคติดต่อจังหวัด ร่วมกันบริหารจัดการให้เหมาะสมกับแต่ละพื้นที่ ดังนี้
1) แรงงานภาคประมง จังหวัดชายทะเล (จังหวัดชายทะเล 21 จังหวัด) มอบ ศร.ชล.
2) คนประจําเรือไทย หรือผู้ปฏิบัติงานบนเรือไทย ณ บริเวณท่าเรือในพื้นที่จังหวัดต่าง ๆ (จังหวัดชายทะเล 21 จังหวัด) มอบ กรมเจ้าท่า กระทรวงคมนาคม
3) แรงงานต่างด้าวในสถานประกอบการ บ้านนายจ้างที่ทั้งขึ้นทะเบียนและไม่ขึ้นทะเบียน มอบ กอ.รมน. กระทรวงแรงงาน กระทรวงมหาดไทย
4) แรงงานต่างด้าว ตามชายแดนไทย มอบ กระทรวงมหาดไทย กระทรวงการต่างประเทศ
5) ผู้หนีภัยในพื้นที่พักพิงสําหรับผู้หนีภัยจากการสู้รบ ราชบุรี กาญจนบุรี แม่ฮ่องสอน ตาก มอบกระทรวงมหาดไทย
6) กลุ่มประชากรอื่น ๆ ที่ไม่ใช่สัญชาติไทยทั้งหมด ในทุกจังหวัด มอบกระทรวงมหาดไทย
สําหรับตัวเลขการฉีดวัคซีนโควิด-19 ในประเทศไทย ข้อมูลล่าสุดจากหมอพร้อม ณ วันที่ 15 ธ.ค. 64 ยอดสะสม 98.5 ล้านเข็ม แบ่งเป็น เข็ม 1 สะสม 50.2 ล้านเข็ม เข็ม 2 สะสม 43.8 ล้านเข็ม และเข็ม 3 สะสม 4.5 ล้านเข็ม
"นายกรัฐมนตรีขอบคุณพี่น้องประชาชนที่ร่วมมือกันฉีดวัคซีนด้วยความสมัครใจ นอกจากท่านจะป้องกันตนเองและยังมีส่วนกับรัฐบาลในการควบคุมป้องกันการแพร่ระบาดของไวรัสโควิด – 19 ด้วย ซึ่งนายกรัฐมนตรียังมั่นใจว่า ไทยจะบรรลุเป้าหมายที่รัฐบาลกําหนดให้ได้ 100 ล้านโดสภายในปีนี้ นอกจากนี้ ยังขอให้ผู้ที่ถึงเวลาที่กําหนด เข้ารับการฉืดวัคซืนเข็มกระตุ้นด้วย เพื่อทุกคนจะผ่านวิกฤตนี้ไปได้ด้วยกัน" นางสาวรัชดา กล่าว
....................................
รัฐบาลไทย-ข่าวทำเนียบรัฐบาล-กรมเจ้าท่า ขุดลอกร่องน้ำเศรษฐกิจ พร้อมขับเคลื่อนเศรษฐกิจ การท่องเที่ยวภาคตะวันออกและภาคใต้
วันศุกร์ที่ 9 กรกฎาคม 2564
กรมเจ้าท่า ขุดลอกร่องน้ําเศรษฐกิจ พร้อมขับเคลื่อนเศรษฐกิจ การท่องเที่ยวภาคตะวันออกและภาคใต้
...
วันที่ 9 กรกฎาคม 2564 นายวิทยา ยาม่วง อธิบดีกรมเจ้าท่า เปิดเผยภารกิจการขุดลอกพัฒนาและบํารุงรักษาร่องน้ําบริเวณท่าเทียบเรือกรมหลวงชุมพร อําเภอแหลมงอบ จังหวัดตราด ร่องน้ําบ้านหัวแหลม อําเภอนายายอาม จังหวัดจันทบุรี ร่องน้ําบางสะพานน้อย จังหวัดประจวบคีรีขันธ์ และร่องน้ําคลองวาฬ จังหวัดประจวบคีรีขันธ์ เพื่อส่งเสริมศักยภาพด้านการท่องเที่ยว กิจการประมงและเศรษฐกิจในพื้นที่ภาคตะวันออก ภาคใต้ ทําให้เรือสามารถเข้า-ออกร่องน้ํา เทียบท่าได้ตลอดเวลา เกิดความสะดวกและปลอดภัย
สํานักงานพัฒนาและบํารุงรักษาร่องน้ําที่ 5 ดําเนินการขุดลอกร่องน้ําท่าเทียบเรือกรมหลวงชุมพร อําเภอแหลมงอบ จังหวัดตราด ปฏิบัติการขุดลอกโดยเรือเจ้าท่า ข.23 เรือเจ้าท่า 223 ระยะทาง 1,050 เมตร ความลึก 2.00 - 2.50 เมตร จากระดับน้ําลงต่ําสุด ปริมาณวัสดุขุดลอก 96,635 ลูกบาศก์เมตร ปัจจุบันผลงานขุดลอก ได้ระยะทาง 186 เมตร คิดเป็นร้อยละ 7.24 และการขุดลอกร่องน้ําบ้านหัวแหลม อําเภอนายายอาม จังหวัดจันทบุรี ปฏิบัติการขุดลอกโดยรถขุด จบ.2 และเรือเจ้าท่า ข.400 ขุดลอกระยะทาง 1,750 เมตร ความกว้างก้นร่องน้ํา 10 เมตร ความลึก 1.50 และ 1.00 เมตร จากน้ําลงต่ําสุด ปริมาณวัสดุขุดลอก 48,999.75 ลูกบาศก์เมตร ปัจจุบันขุดลอกได้ระยะทาง 1,186 เมตร คิดเป็นร้อยละ 68.21
สํานักงานพัฒนาและบํารุงรักษาทางน้ําที่ 6 ดําเนินการขุดลอกร่องน้ําเขาแดง จังหวัดประจวบคีรีขันธ์ ใช้เรือเจ้าท่า ข.19 เรือเจ้าท่า219 ขุดลอกความกว้างที่ก้นร่องน้ําตามแผน 30 เมตร ระยะทางยาว 1,700 เมตร ระดับความลึกที่ก้นร่องน้ํา 1.50 เมตร (จากระดับน้ําลงต่ําสุด) ตั้งแต่ กิโลเมตร 0+150 ถึง กิโลเมตรที่ -1+550 ปัจจุบันได้ระยะทาง 25 เมตร ปริมาณเนื้อดิน 1,674 ลูกบาศก์เมตร คิดเป็นร้อยละ 1.47 และการขุดลอกร่องน้ําคลองวาฬ จังหวัดประจวบคีรีขันธ์ ปฏิบัติงานขุดลอกโดยเรือเจ้าท่า ข.21 และเรือ เจ้าท่า 221 ขุดลอกตั้งแต่กิโลเมตรที่ -0+600 ถึงกิโลเมตรที่ -0+800 ได้ระยะทางยาว 200 เมตร ความกว้างที่ก้นร่องน้ํา 40 เมตร ระยะทางยาว 1,300 เมตร ระดับความลึกที่ก้นร่องน้ําตามแผน 2.5 เมตร (จากระดับน้ําลงต่ําสุด) ปัจจุบันขุดลอกได้ระยะทาง 200 เมตร ปริมาณเนื้อดิน 19,486 ลูกบาศก์เมตร คิดเป็นร้อยละ 16.23
อธิบดีกรมเจ้าท่า กล่าวทิ้งท้ายว่า กรมเจ้าท่า พร้อมพัฒนาและบํารุงรักษาร่องน้ํา ช่วยในการแก้ปัญหาการกัดเซาะชายฝั่ง ความตื้นเขินของร่องน้ํา เรือประมง เรือสปีดโบ๊ท เรือขนส่งสินค้าสามารถสัญจรเข้า-ออกได้สะดวก ปลอดภัยตลอดเวลา ร่วมขับเคลื่อนเศรษฐกิจและการท่องเที่ยวพื้นที่ภาคตะวันออก ภาคใต้ ภายใต้การปฏิบัติด้านสาธารณสุขเพื่อป้องกันการแพร่ระบาดของเชื้อไวรัส โคโรนา 2019 (COVID-19) และขอความร่วมมือในการติดตามข้อมูลข่าวสารพยากรณ์อากาศ หรือประกาศของกรมเจ้าท่า ระมัดระวังในการเดินเรือในช่วงฤดูมรสุม หากพบเห็นความไม่ปลอดภัยทางน้ํา สามารถโทรสายด่วนกรมเจ้าท่า 1199 ตลอด 24 ชั่วโมง
รัฐบาลไทย-ข่าวทำเนียบรัฐบาล-วาเลนไทน์นี้ รักใคร ให้ฤกษ์ บริการเสริมฤกษ์ดี ฤกษ์มงคล จาก ธอส. ใน Application : GHB ALL
วันจันทร์ที่ 14 กุมภาพันธ์ 2565
วาเลนไทน์นี้ รักใคร ให้ฤกษ์ บริการเสริมฤกษ์ดี ฤกษ์มงคล จาก ธอส. ใน Application : GHB ALL
ธอส. ส่งความสุขต้อนรับเทศกาลวันวาเลนไทน์นี้ ด้วยบริการเสริมฤกษ์ดี ฤกษ์มงคล จาก ธอส. บน Mobile Application : GHB ALL โดยผู้ใช้บริการสามารถตรวจเช็คฤกษ์งามยามดีเพื่อเสริมความเป็นสิริมงคลในการดําเนินชีวิต
ธนาคารอาคารสงเคราะห์ ส่งความสุขต้อนรับเทศกาลวันวาเลนไทน์นี้ ด้วยบริการเสริมฤกษ์ดี ฤกษ์มงคล จาก ธอส. บน Mobile Application : GHB ALL โดยผู้ใช้บริการสามารถตรวจเช็คฤกษ์งามยามดีเพื่อเสริมความเป็นสิริมงคลในการดําเนินชีวิต ประกอบด้วย ฤกษ์บ้านมงคล ที่สามารถดูฤกษ์ขึ้นบ้านใหม่ การตั้งศาลพระภูมิ ฤกษ์อยู่เย็นเป็นสุข เช็ควันเริ่มต้นชีวิตเกี่ยวกับที่อยู่อาศัย ทั้งวัน/เวลาลงเสาเอก เริ่มก่อสร้าง และต่อเติมบ้าน รหัสเงินทอง ได้ทราบเลขรหัสดูดทรัพย์รับโชคทั้งจากเลข ATM รหัสผ่านโทรศัพท์มือถือ รวมถึง Pin Mobile Banking และรหัสตู้เซฟ เลขมงคลชีวิต ทั้งบ้านเลขที่ หมายเลขโทรศัพท์มือถือ และ สีรถเสริมมงคล ด้วยฤกษ์ออกรถและสีรถที่เหมาะกับตัวคุณ พิเศษ!! ใช้บริการฟรี!! เป็นเวลา 6 เดือน ตั้งแต่วันที่ 14 กุมภาพันธ์ 2565 เป็นต้นไป ดาวน์โหลด Mobile Application : GHB ALL ได้แล้วบนสมาร์ทโฟนทั้งระบบ iOS ที่ App Store: https://apple.co/2z4ntId, ระบบ Android ที่ Google Play: http://bit.ly/31Jj8GN และ ระบบ Huawei ที่ HUAWEI AppGallery : https://bit.ly/3qvLmCo สอบถามรายละเอียดเพิ่มเติมหรือติดตามข้อมูลข่าวสารของธนาคารได้ที่ ศูนย์ลูกค้าสัมพันธ์ (Call Center) โทร 0-2645-9000 หรือ www.ghbank.co.th และ Facebook Fanpage ธนาคารอาคารสงเคราะห์
รัฐบาลไทย-ข่าวทำเนียบรัฐบาล-มาตรการรัฐ “พักทรัพย์ พักหนี้” ธ.ก.ส. ร่วมด้วยช่วยเกษตรกร สรรพากรยกเว้นภาษีลูกหนี้/สถาบันการเงิน ขณะสินเชื่อฟื้นฟูคาดต.ค.นี้ ธนาคารปล่อยถึงแสนล้าน
วันเสาร์ที่ 24 กรกฎาคม 2564
มาตรการรัฐ “พักทรัพย์ พักหนี้” ธ.ก.ส. ร่วมด้วยช่วยเกษตรกร สรรพากรยกเว้นภาษีลูกหนี้/สถาบันการเงิน ขณะสินเชื่อฟื้นฟูคาดต.ค.นี้ ธนาคารปล่อยถึงแสนล้าน
มาตรการรัฐ “พักทรัพย์ พักหนี้” ธ.ก.ส. ร่วมด้วยช่วยเกษตรกร สรรพากรยกเว้นภาษีลูกหนี้/สถาบันการเงิน ขณะสินเชื่อฟื้นฟูคาดต.ค.นี้ ธนาคารปล่อยถึงแสนล้าน
นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยความคืบหน้าโครงการ “มาตรการพักทรัพย์ พักหนี้” ตามมติคณะรัฐมนตรี เมื่อวันที่ 23 มี.ค. 2564 ที่มีวัตถุประสงค์เพื่อช่วยผู้ประกอบธุรกิจที่ได้รับผลกระทบหนักจากการระบาดของ COVID-19 ให้มีภาระหนี้ลดลงและสามารถกลับมาดําเนินกิจการได้อีกครั้งเมื่อสถานการณ์คลี่คลาย ผ่านกลไกการรับโอนสินทรัพย์หลักประกันเพื่อชําระหนี้ของสถาบันการเงิน พร้อมให้สิทธิซื้อทรัพย์คืน และต่อมา ครม. ยังได้เห็นชอบมาตรการภาษีอากรเพื่อสนับสนุนการรับโอนทรัพย์สินหลักประกันเพื่อชําระหนี้อีกด้วย
สอดรับมติครม.ดังกล่าว กรมสรรพากรได้ออกประกาศอธิบดีกรมสรรพากรเรื่อง ‘กําหนดหลักเกณฑ์ วิธีการ และเงื่อนไข กรณีหนี้ที่ต้องดําเนินการตามมาตรการสนับสนุนการรับโอนทรัพย์สินหลักประกันเพื่อชําระหนี้’ และได้มีผลบังคับใช้เมื่อ 14 ก.ค.ที่ผ่านมา ซึ่งเป็นการยกเว้นภาษีแก่สถาบันการเงินและลูกหนี้ธุรกิจที่ร่วมโครงการ “พักทรัพย์ พักหนี้” คาดว่าจะมีผลให้ผู้ประกอบการสนใจเข้าร่วมโครงการมากขึ้นอย่างแน่นอน เพราะไม่ต้องกังวลกับภาระภาษี เป็นการลดต้นทุนให้กับลูกหนี้และสถาบันการเงิน อีกทั้งสถาบันการเงินสามารถให้สินเชื่อแก่ประชาชนและธุรกิจต่างๆได้เพิ่มขึ้น และสําหรับภาคการเกษตร ธนาคารเพื่อการเกษตรและสหกรณ์การเกษตร (ธ.ก.ส.) ได้มีมาตรการ “พักทรัพย์ พักหนี้” เช่นกัน เพื่อช่วยเหลือเกษตรกร ผู้ประกอบการ(บุคคล/นิติบุคคล) สหกรณ์ภาคการเกษตรที่ประกอบธุรกิจพาณิชยกรรม อุตสาหกรรม บริการ และธุรกิจเกษตร ที่มีหนี้เงินกู้หรือมีทรัพย์สินเป็นหลักประกันเงิน ก่อน 1 มี.ค. 2564 ผู้สนใจสามารถติดต่อ ธ.ก.ส. ทุกสาขาทั่วประเทศ
ในส่วนของมาตรการสินเชื่อฟื้นฟู นางสาวรัชดา กล่าวว่า จากข้อมูลธนาคารแห่งประเทศไทย (ธปท.) ยอดการปล่อยสินเชื่อทยอยเพิ่มขึ้นต่อเนื่อง ณ วันที่ 19 ก.ค. มียอดรวมทั้งสิ้น 7.8 หมื่นล้านบาท ครอบคลุมลูกหนี้ 2.5 หมื่นราย คิดเป็นวงเงินเฉลี่ย 3 ล้านบาทต่อราย ซึ่งทาง ธปท.วิเคราะห์ว่า การปล่อยสินเชื่อมีแนวโน้มเป็นตามเป้าหมายร่วมของธปท.และสมาคมธนาคารไทยที่ 1 แสนล้านบาท ภายในเดือนต.ค.นี้ อีกทั้งสินเชื่อมีการกระจายตัวได้ดีทั้งในแง่ของขนาด ประเภทธุรกิจและภูมิภาค จํานวน 46% กระจายไปยัง SMEs ขนาดเล็ก ขณะที่ 68% อยู่ในภาคพาณิชย์และบริการ และ 68% เป็นธุรกิจในต่างจังหวัด
รองโฆษกประจําสํานักนายกรัฐมนตรี ยังเปิดเผยด้วยว่า นายกรัฐมนตรีได้ติดตามความคืบหน้ามาตรการช่วยเหลือต่างๆที่ได้ออกมาโดยตลอด ให้หน่วยงานที่เกี่ยวข้องคอยประเมินผลการดําเนินงาน และรับฟังเสียงสะท้อนจากภาคเอกชนผ่านการหารือในหลายวาระด้วยกัน เพื่อเป็นแนวทางในการพิจารณามาตรการให้ความช่วยเหลือภาคธุรกิจที่ยังคงได้รับผลกระทบจากการแพร่ระบาดไวรัสโควิด19 ต่อไป
........................
รัฐบาลไทย-ข่าวทำเนียบรัฐบาล-ครม. อนุมัติร่าง พ.ร.ฎ.เวนคืนที่ดินบางแค-บางหว้า สร้างเขื่อนขยายคลองพระยาราชมนตรี แก้ปัญหาน้ำท่วมขัง กทม. ตะวันตก
วันอังคารที่ 18 มกราคม 2565
ครม. อนุมัติร่าง พ.ร.ฎ.เวนคืนที่ดินบางแค-บางหว้า สร้างเขื่อนขยายคลองพระยาราชมนตรี แก้ปัญหาน้ําท่วมขัง กทม. ตะวันตก
ครม. อนุมัติร่าง พ.ร.ฎ.เวนคืนที่ดินบางแค-บางหว้า สร้างเขื่อนขยายคลองพระยาราชมนตรี แก้ปัญหาน้ําท่วมขัง กทม. ตะวันตก
วันที่ 18 มกราคม 2565นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวันที่ 18 มกราคม 2565 ว่า ครม.อนุมัติร่างพระราชกฤษฎีกากําหนดเขตที่ดินที่จะเวนคืน ในท้องที่แขวงบางแค เขตบางแค และแขวงบางหว้า เขตภาษีเจริญ กรุงเทพมหานคร พ.ศ. .... ตามที่กระทรวงมหาดไทยเสนอ ซึ่งมีสาระสําคัญเป็นการกําหนดเขตที่ดินที่จะเวนคืนในแขวงบางแค เขตบางแค และแขวงบางหว้า เขตภาษีเจริญ กรุงเทพมหานคร โดยให้เจ้าหน้าที่หรือพนักงานที่มีสิทธิเข้าไปสํารวจที่ดินและอสังหาริมทรัพย์ที่ต้องเวนคืนให้ถูกต้องชัดเจน เพื่อขยายคลองและก่อสร้างเขื่อนคอนกรีตเสริมเหล็กบริเวณคลองพระยาราชมนตรี ตั้งแต่ช่วงคลองหนองใหญ่ถึงคลองภาษีเจริญ มีความกว้าง 60 เมตร ยาวประมาณ 1,600 เมตร (1.6 กิโลเมตร) เพื่อเพิ่มประสิทธิภาพการระบายน้ําและแก้ปัญหาน้ําท่วมขังในกรุงเทพฯ ทั้งนี้ ร่างพระราชกฤษฎีกามีกําหนดบังคับใช้ 4 ปี เริ่มต้นเข้าสํารวจที่ดินและอสังหาริมทรัพย์ที่อยู่ภายในแนวเขตที่ดินที่จะเวนคืนภายใน 180 วัน นับแต่วันที่พระราชกฤษฎีกานี้บังคับใช้
นางสาวรัชดา กล่าวด้วยว่า เมื่อการขยายคลองและก่อสร้างเขื่อนบริเวณคลองพระยาราชมนตรีแล้วเสร็จ จะช่วยบรรเทาปัญหาน้ําท่วมขังเป็นเวลานานในพื้นที่ฝั่งตะวันตกของกรุงเทพฯ และปริมณฑล อีกทั้งยังเพิ่มประสิทธิภาพการระบายน้ําจากคลองพระยาราชมนตรีและคลองภาษีเจริญ ลงสู่โครงการแก้มลิงคลองมหาชัย- คลองสนามชัยอันเนื่องมาจากพระราชดําริด้วย
-------------------------
รัฐบาลไทย-ข่าวทำเนียบรัฐบาล-นายกฯ ขอบคุณสภาผู้แทนราษฎร ผ่านร่าง พ.ร บ.งบประมาณ ปี 66 วาระ 3 พร้อมรับข้อเสนอแนะ ไปปรับใช้ เพื่อใช้จ่ายงบอย่างมีประสิทธิภาพมากยิ่งขึ้น
วันพุธที่ 24 สิงหาคม 2565
นายกฯ ขอบคุณสภาผู้แทนราษฎร ผ่านร่าง พ.ร บ.งบประมาณ ปี 66 วาระ 3 พร้อมรับข้อเสนอแนะ ไปปรับใช้ เพื่อใช้จ่ายงบอย่างมีประสิทธิภาพมากยิ่งขึ้น
นายกฯ ขอบคุณสภาผู้แทนราษฎร ผ่านร่าง พ.ร บ.งบประมาณ ปี 66 วาระ 3 พร้อมรับข้อเสนอแนะ ไปปรับใช้ เพื่อใช้จ่ายงบอย่างมีประสิทธิภาพมากยิ่งขึ้น
เมื่อวันที่ 24 ส.ค.65 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี เปิดเผยว่า พล.อ.ประยุทธ์ จันทร์โอชา นายกรัฐมนตรีและ รมว.กลาโหม ขอบคุณสภาผู้แทนราษฎร ให้ความเห็นชอบร่างพระราชบัญญัติงบประมาณรายจ่ายประจําปีงบประมาณ พ.ศ. 2566 วงเงิน 3.185 ล้านล้านบาท วาระที่ 3 เมื่อวันที่ 23 ส.ค.ที่ผ่านมา เพื่อขับเคลื่อนประเทศ ฟื้นฟูเศรษฐกิจ โดยรัฐบาลยืนยัน จะใช้จ่ายงบประมาณอย่างคุ้มค่า มีประสิทธิภาพ เกิดประโยชน์สูงสุดต่อประเทศชาติและประชาชน เสริมสร้างความเข้มแข็งทางด้านเศรษฐกิจ ฟื้นฟูจากผลกระทบของโรคโควิด-19 เพื่อขับเคลื่อนเศรษฐกิจไทยให้เกิดการขยายตัวอย่างมีประสิทธิภาพ
น.ส.ไตรศุลี กล่าวว่า การจัดทํางบประมาณรายจ่ายประจําปีงบประมาณ พ.ศ. 2566 รัฐบาลได้ให้ความสําคัญกับการดําเนินภารกิจเพื่อขับเคลื่อนการพัฒนาประเทศตามยุทธศาสตร์ชาติ แผนแม่บทภายใต้ยุทธศาสตร์ชาติ แผนพัฒนาเศรษฐกิจและสังคมแห่งชาติ นโยบายและแผนระดับชาติว่าด้วยความมั่นคงแห่งชาติ แผนการปฏิรูปประเทศ (ฉบับปรับปรุง) ฯลฯ รวมทั้งการน้อมนําหลักปรัชญาของเศรษฐกิจพอเพียง มาเป็นแนวทางในการจัดสรรงบประมาณ โดยคํานึงถึงความจําเป็นและภารกิจของหน่วยรับงบประมาณเป็นสําคัญ
เพื่อให้เกิดประสิทธิภาพ ความคุ้มค่าในการใช้จ่ายงบประมาณและผลสัมฤทธิ์ในการบริหารจัดการภาครัฐ สนับสนันให้เศรษฐกิจของประเทศมีการขยายตัวอย่างต่อเนื่อง
น.ส.ไตรศุลี กล่าวว่า นายกรัฐมนตรียินดีรับข้อสังเกต ข้อเสนอแนะของคณะกรรมาธิการวิสามัญพิจารณาร่างพระราชบัญญัติงบประมาณรายจ่ายประจําปีงบประมาณ พ.ศ. 2566 ตลอดจนสมาชิกสภาผู้แทนราษฎร ทุกคน เพื่อประกอบการพิจารณาปรับปรุงการดําเนินงานของหน่วยรับงบประมาณ ให้ใช้จ่ายงบประมาณอย่างมีประสิทธิภาพมากยิ่งขึ้น มุ่งหวังให้ประชาชนได้รับประโยชน์จากการใช้งบประมาณมากที่สุด โดยคํานึงเสมอว่าการจัดสรรทรัพยากรต้องเป็นไปอย่างทั่วถึง คุ้มค่า มีประสิทธิภาพ เกิดประโยชน์ต่อประเทศชาติและประชาชนเป็นสําคัญ
รัฐบาลไทย-ข่าวทำเนียบรัฐบาล-รมว.วธ. บันทึกเทปกล่าวเปิดโครงการสัมมนาสัญจรส่งเสริมการสร้างภาพยนตร์เพื่อส่งเสริมศิลปวัฒนธรรมและการท่องเที่ยวประจำปีงบประมาณ พ.ศ. ๒๕๖๔
วันพุธที่ 15 กันยายน 2564
รมว.วธ. บันทึกเทปกล่าวเปิดโครงการสัมมนาสัญจรส่งเสริมการสร้างภาพยนตร์เพื่อส่งเสริมศิลปวัฒนธรรมและการท่องเที่ยวประจําปีงบประมาณ พ.ศ. ๒๕๖๔
บันทึกเทปกล่าวเปิดโครงการสัมมนาสัญจรส่งเสริมการสร้างภาพยนตร์เพื่อส่งเสริมศิลปวัฒนธรรมและการท่องเที่ยวประจําปีงบประมาณ พ.ศ. ๒๕๖๔ รูปแบบออนไลน์
วันที่ ๑๕ กันยายน ๒๕๖๔ เวลา ๑๓.๐๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรม บันทึกเทปกล่าวเปิดโครงการสัมมนาสัญจรส่งเสริมการสร้างภาพยนตร์เพื่อส่งเสริมศิลปวัฒนธรรมและการท่องเที่ยวประจําปีงบประมาณ พ.ศ. ๒๕๖๔ รูปแบบออนไลน์ ณ ห้องประชุม ๒ ชั้น ๘ อาคารวัฒนธรรมวิศิษฏ์ กระทรวงวัฒนธรรม
รัฐบาลไทย-ข่าวทำเนียบรัฐบาล-นายกฯ ชื่นชมเยาวชนไทยคว้าเหรียญคณิตศาสตร์โอลิมปิก ปี 2565
วันพุธที่ 20 กรกฎาคม 2565
นายกฯ ชื่นชมเยาวชนไทยคว้าเหรียญคณิตศาสตร์โอลิมปิก ปี 2565
วันพุธที่ 20 กรกฎาคม 2565
ต่อจากนี้ไป ขอเชิญรับฟังไทยคู่ฟ้า ค่ะ
พลเอก ประยุทธ์ จันทร์โอชา นายกรัฐมนตรี ชื่นชมเยาวชนไทยที่สามารถคว้าเหรียญรางวัลจากการแข่งขันคณิตศาสตร์โอลิมปิกระหว่างประเทศ ครั้งที่ 63 ประจําปี 2565 ณ กรุงออสโล ประเทศนอร์เวย์ รวมถึงขอบคุณคณาจารย์ผู้คุมทีมที่ร่วมกันฝึกฝนและผลักดันเยาวชนจนประสบผลสําเร็จ โดยเยาวชนไทยเข้าร่วมการแข่งขันทั้งหมด 6 คน ได้รับรางวัลทุกคนประกอบด้วย 3 เหรียญทอง 2 เหรียญเงิน และ 1 เหรียญทองแดง ทําคะแนนรวม 193 คะแนน ส่งผลให้ไทยได้อันดับที่ 6 จาก 104 ประเทศ สะท้อนถึงคุณภาพการศึกษาไทยที่ทัดเทียมนานาประเทศ ทั้งนี้ รัฐบาลให้ความสําคัญกับการเสริมสร้างศักยภาพทรัพยากรมนุษย์อย่างต่อเนื่อง ตลอดจนเร่งสร้างอุตสาหกรรมสมัยใหม่เพื่อรองรับบุคลากรคุณภาพสูงในอนาคตด้วย
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงคมนาคม ประชุมการผลักดันการใช้เทคโนโลยียานยนต์ไฟฟ้าสำหรับการขนส่งสาธารณะ
วันพฤหัสบดีที่ 24 กุมภาพันธ์ 2565
รัฐมนตรีว่าการกระทรวงคมนาคม ประชุมการผลักดันการใช้เทคโนโลยียานยนต์ไฟฟ้าสําหรับการขนส่งสาธารณะ
กรณีรถไฟขับเคลื่อนด้วยระบบไฟฟ้า EV on Train คร้ังที่ 3
นายศักดิ์สยาม ชิดชอบ รัฐมนตรีว่าการกระทรวงคมนาคม เป็นประธานการประชุม "การผลักดันการใช้เทคโนโลยียานยนต์ไฟฟ้าสําหรับการขนส่งสาธารณะ กรณีรถไฟขับเคลื่อนด้วยระบบไฟฟ้า EV on Train ครั้งที่ 3" ในวันที่ 24 กุมภาพันธ์ 2565 เวลา 14.30 น. ผ่าน Application Zoom โดยมี นายชยธรรม์ พรหมศร ปลัดกระทรวงคมนาคม พร้อมด้วยผู้บริหารระดับสูงกระทรวงคมนาคม และผู้บริหารจาก กรมการขนส่งทางราง (ขร.) กรมการขนส่งทางบก (ขบ.) สํานักงานนโยบายและแผนการขนส่งและจราจร (สนข.) และการรถไฟแห่งประเทศไทย (รฟท.) เข้าร่วมการประชุม
ตามที่ พลเอก ประยุทธ์ จันทร์โอชา นายกรัฐมนตรี ได้มีนโยบายการส่งเสริมยานยนต์ไฟฟ้า (EV) เพื่อให้ประเทศไทยสามารถลดก๊าซเรือนกระจกลงได้ร้อยละ 20 - 25 ภายในปี พ.ศ. 2573 โดยมุ่งเน้นให้ส่งเสริมการใช้พลังงานทดแทนที่เป็นมิตรกับสิ่งแวดล้อม แทนน้ํามันเชื้อเพลิงในระบบขนส่งของประเทศ รวมทั้ง "นวัตกรรมยานยนต์ไฟฟ้า" หรืออุตสาหกรรมยานยนต์สมัยใหม่ (Next-generation Automotive) ซึ่งเป็น 1 ใน 10 อุตสาหกรรมเป้าหมาย ที่รัฐบาลให้การส่งเสริมอย่างจริงจัง โดยให้หน่วยงานที่เกี่ยวข้อง บูรณาการการดําเนินงานเพื่อให้เกิดผลเป็นรูปธรรม
นายศักดิ์สยาม ชิดชอบ รัฐมนตรีว่าการกระทรวงคมนาคม จึงได้จัดประชุมเพื่อเร่งรัดการผลักดันการใช้เทคโนโลยียานยนต์ไฟฟ้าสําหรับการขนส่งสาธารณะ กรณีรถไฟขับเคลื่อนด้วยระบบไฟฟ้า EV on Train ซึ่งมีสาระสําคัญในการเตรียมให้ สถาบันวิจัย และพัฒนาเทคโนโลยีระบบราง (องค์การมหาชน) ยื่นขอรับการสนับสนุนทุนวิจัย EV จากเงินกองทุน เพื่อส่งเสริมการอนุรักษ์พลังงานประจําปีงบประมาณ พ.ศ. 2565 นอกจากนี้ รฟท. ยังได้ร่วมมือกับ สถาบันเทคโนโลยีพระจอมเกล้าเจ้าคุณทหารลาดกระบัง (สจล.) จัดตั้งคณะทํางานร่วมภายใต้บันทึกข้อตกลง ความร่วมมือ เรื่อง การพัฒนาเทคโนโลยีด้านการขนส่งทางราง ด้านรถจักรล้อเลื่อนเพื่อการพัฒนาไปสู่ระบบไฟฟ้า เพื่อศึกษาวิจัยและพัฒนารถไฟ EV on Train ของประเทศไทย ซึ่งมีโครงการในการศึกษาและพัฒนารถไฟ EV Shuttle Train ต้นแบบที่จะวิ่งใช้งานเชื่อมต่อกับสถานี ARL ลาดกระบัง สู่สถานี สจล. และสถานีหัวตะเข้
รัฐมนตรีว่าการกระทรวงคมนาคม ได้รับทราบความคืบหน้าการดําเนิน และมีข้อสั่งการเพิ่มเติม ให้ศึกษาการใช้ EV on Train ในระบบรถไฟฟ้าขนส่งมวลชนที่ใช้ในเมือง เพื่อลดต้นทุนในการติดต้ังและดําเนินการ รวมถึงให้กําหนดเป้าหมายให้ชัดเจน และเร่งรัด Action plan เพื่อให้แปรนโยบายไปสู่การปฏิบัติได้
รัฐบาลไทย-ข่าวทำเนียบรัฐบาล-ดีอีเอส พบคนไทยกลับมาสนใจเฟคนิวส์ข่าวสุขภาพ
วันศุกร์ที่ 10 ธันวาคม 2564
ดีอีเอส พบคนไทยกลับมาสนใจเฟคนิวส์ข่าวสุขภาพ
ดีอีเอส พบคนไทยกลับมาสนใจเฟคนิวส์ข่าวสุขภาพ
“นพวรรณ”โฆษกดีอีเอสฝ่ายการเมืองเปิด5อันดับข่าวปลอมได้รับความสนใจมากสุดในรอบสัปดาห์แรกธ.ค. 64พบประชาชนให้ความสนใจเฟคนิวส์กลุ่มสุขภาพมากสุด
นางสาวนพวรรณหัวใจมั่นโฆษกกระทรวงดิจิทัลเพื่อเศรษฐกิจและสังคมฝ่ายการเมืองกล่าวว่าสรุปผลการมอนิเตอร์และรับแจ้งข่าวปลอมประจําสัปดาห์ระหว่างวันที่3-9ธ.ค. 64ศูนย์ต่อต้านข่างปลอมพบจํานวนข้อความที่ต้องดําเนินการคัดกรอง11,589,321ข้อความและมีข้อความที่ต้องดําเนินการตรวจสอบ(Verify)จํานวน188ข้อความโดยเป็นจํานวนเรื่องที่ต้องดําเนินการตรวจสอบทั้งหมด101เรื่องแบ่งได้ดังนี้
กลุ่มนโยบายรัฐบาล/ข่าวสารทางราชการจํานวน41เรื่องกลุ่มผลิตภัณฑ์สุขภาพวัตถุอันตรายเครื่องสําอางรวมถึงสินค้าและบริการที่ผิดกฎหมายอื่น51เรื่องกลุ่มภัยพิบัติ6เรื่องและกลุ่มเศรษฐกิจ3เรื่องทั้งนี้เมื่อโฟกัสประเด็นข่าวที่เกี่ยวกับโควิด-19พบจํานวน26เรื่อง
อย่างไรก็ตามในส่วนของข่าวปลอมที่มีคนสนใจสูงสุดหลักๆอยู่ในหมวดข่าวกลุ่มสุขภาพถึง3ใน5อันดับแรกโดยข่าวที่ได้รับความสนใจและประชาชนเข้ามามีส่วนร่วม(Engagement)มากสุดได้แก่อันดับ1สารกันบูดที่อยู่บนผิวปลาทูนึ่งหากสัมผัสโดนทําให้เป็นมะเร็งผิวหนังอันดับ2การSwabลึกถึงเพดานจมูกทําให้เนื้อเยื่อพังผืดที่ห่อหุ้มOlfactory Nerveเสียหายส่งผลเสียต่อสุขภาพอันดับ3ผู้ที่มีชื่อเป็นเจ้าบ้านได้รับเงินเยียวยา15,000บาทอันดับ4ผู้ว่าจังหวัดภูเก็ตอนุมัติงบสร้างมัสยิด56ล้านบาทและขนชาวมุสลิมเดินทางเข้าภูเก็ตอันดับ5น้ําแข็งยูนิคใส่สารฟอร์มาลีนทําให้คนไทยเป็นโรคมะเร็งอันดับ1
“กระทรวงดิจิทัลฯและศูนย์ต่อต้านข่าวปลอมเห็นถึงความสําคัญของประชาชนที่จะเป็นภาคส่วนสําคัญในการช่วยกันแก้ไขปัญหาข่าวปลอมเมื่อได้รับข่าวสารข้อมูลผ่านโซเชียลควรตรวจสอบให้รอบด้านเลือกเชื่อเลือกแชร์และสามารถติดตามและแจ้งเบาะแสข่าวปลอมได้ผ่านช่องทางต่างๆของศูนย์ต่อต้านข่าวปลอมดังนี้ไลน์@antifakenewscenter เว็บไซต์https://www.antifakenewscenter.com/ทวิตเตอร์https://twitter.com/AFNCThailandและช่องทางโทรศัพท์โทรสายด่วนGCC 1111ต่อ87”นางสาวนพวรรณกล่าว
***********
รัฐบาลไทย-ข่าวทำเนียบรัฐบาล-ข่าวสารการลงพื้นที่ตรวจราชการ จังหวัดเชียงใหม่
วันพุธที่ 29 มิถุนายน 2565
ข่าวสารการลงพื้นที่ตรวจราชการ จังหวัดเชียงใหม่
วันที่ 29 มิถุนายน 2565
นายกรัฐมนตรี ชื่นชมเทศบาลแม่เหียะ ยกเป็นตัวอย่างท้องถิ่นเข้มแข็ง
นายกฯ เยี่ยมชมโครงการดําเนินงานชุมชนยั่งยืน เพื่อแก้ไขปัญาหายาเสพติดแบบครบวงจรตามยุทธศาสตร์ชาติของ อ.สารภี จ.เชียงใหม่ ตัวอย่างความสําเร็จในการป้องกันและแก้ไขปัญหายาเสพติดในระดับพื้นที่
นายกฯ เยี่ยมชมผลการดําเนินงานพัฒนาทักษะการเขียนชุดคําสั่ง หรือโปรแกรมคอมพิวเตอร์ขั้นพื้นฐาน (Coding) ให้แก่เยาวชนตามนโยบายรัฐบาล ที่โรงเรียนวัดเวฬุวัน อ.สารภี จ.เชียงใหม่
นายกรัฐมนตรีเปิดงาน FTI EXPO 2022 : SHAPING FUTURE INDUSTRIES FOR STRONGER THAILAND กระตุ้นเศรษฐกิจ ยกระดับความก้าวหน้า สร้างความเข้มแข็งภาคอุตสาหกรรม
นายกรัฐมนตรีกราบนมัสการพระราชวิสุทธิญาณ เจ้าอาวาสวัดป่าดาราภิรมย์ เจ้าคณะจังหวัดเชียงใหม่-ลําพูน-แม่ฮ่องสอน (ธรรมยุต) เพื่อความเป็นสิริมงคล ในโอกาสเดินทางมาตรวจราชการจังหวัดเชียงใหม่
นายกรัฐมนตรี ลงพื้นที่ จ.เชียงใหม่ ตรวจติดตามการบริหารจัดการน้ําและความก้าวหน้าโครงการเพิ่มปริมาณน้ําในอ่างเก็บน้ําขื่อนแม่กวงอุดมธารา ย้ําบริหารจัดการน้ําให้เพียงพอสําหรับการอุปโภคบริโภคของประชาชนในพื้นที่
รัฐบาลไทย-ข่าวทำเนียบรัฐบาล-Thailand and Saudi Arabia to advance energy cooperation
วันจันทร์ที่ 16 พฤษภาคม 2565
Thailand and Saudi Arabia to advance energy cooperation
Thailand and Saudi Arabia to advance energy cooperation
May 15, 2022, at 06.30 hrs, at the Air force Base 6 (DMK), Mr. Yasir bin Othman Al-Rumayyan, Governor of the Public Investment Fund (PIF), Kingdom of Saudi Arabia, paid a courtesy call on Prime Minister and Defense Minister Gen. Prayut Chan-o-cha. Government Spokesperson Thanakorn Wangboonkongchana disclosed gist of the meeting as follows:
The Prime Minister expressed pleasure to meet with the PIF Governor, and congratulated PIF for being one of the world's largest sovereign wealth funds. He also stated that Thailand is planning to lift its entry measures in accordance with the development of the COVID-19 situation administration, which would better facilitate Thailand-Saudi Arabia cooperation. Thailand is pleased with cordial relations between the two countries, and stands ready to further advance relations and cooperation with Saudi Arabia.
The PIF Governor expressed pleasure to meet with the Prime Minister and informed him that he was enjoined by His Royal Highness Prince Mohammad bin Salman bin Abdulaziz Al Saud, the Crown Prince of Saudi Arabia, First Deputy Prime Minister and Minister of Defense, to discuss with the Prime Minister on reinforcement of cooperation between the two countries, especially in trade and investment, and energy (i.e., gas exploration).
Both parties took the opportunity to exchange views on mutual relations and cooperation in various areas, such as tourism, sports, e-sports, and soft power. Saudi Arabia hopes to have further business dialogues with Thailand to enhance trade and investment opportunity, and to use Thailand as its production base in the region.
รัฐบาลไทย-ข่าวทำเนียบรัฐบาล-นายกฯ พอใจภาพรวมเปิดประเทศ - เปิดเรียนวันแรก ขอบคุณทุกคนปรับวิถีชีวิตแบบ “ปกติใหม่”
วันอังคารที่ 2 พฤศจิกายน 2564
นายกฯ พอใจภาพรวมเปิดประเทศ - เปิดเรียนวันแรก ขอบคุณทุกคนปรับวิถีชีวิตแบบ “ปกติใหม่”
....
นายธนกร วังบุญคงชนะ โฆษกรัฐบาล เผย พล.อ.ประยุทธ์ จันทร์โอชา นายกรัฐมนตรี และรมว.กลาโหม ชื่นชมเจ้าหน้าที่ ประชาชน ผู้ประกอบกิจการกิจกรรมต่าง ๆ ที่มีส่วนร่วมกันทําให้ภาพรวมการเปิดประเทศต้อนรับนักท่องเที่ยววันแรก เป็นไปด้วยความเรียบร้อย มั่นใจจะมีนักท่องเที่ยวที่ตัดสินใจจะเข้ามาท่องเที่ยวในประเทศปลายปีนี้เพิ่มมากขึ้น
.
ขณะที่ภาพรวมการเปิดเรียนวันแรกเป็นที่น่าพอใจ โดยครู ผู้ปกครอง และนักเรียน ให้ความร่วมมือปฏิบัติตามมาตรการ sandbox safety zone in school ซึ่งคาดว่าจะสามารถทยอยเปิดโรงเรียนที่มีความพร้อมเพิ่มเติมได้อีกในระยะต่อไป
.
นายกฯ ฝากขอบคุณทุกคนที่ปรับเปลี่ยน เรียนรู้วิถีชีวิตแบบปกติใหม่ เพื่อให้สามารถอยู่ร่วมกับโรคโควิด-19 อย่างปลอดภัย ซึ่งการตัดสินใจเดินหน้าเปิดประเทศ เพื่อสร้างโอกาสและเพิ่มความหวังให้กับธุรกิจ ผู้ประกอบการต่าง ๆ ได้กลับมาดําเนินกิจการกิจกรรมได้เกือบเหมือนปกติอีกครั้ง
.
อ่านเพิ่มเติม คลิก https://www.thaigov.go.th/news/contents/details/47709
#ไทยคู่ฟ้า #ร่วมต้านโควิด19
-------------------
อัลบั้มภาพ
ข่าวที่เกี่ยวข้อง
รัฐบาลเข้ม...
แจ้งเตือน...
อย่าแชร์...
กรุงเทพฯ...
ปลื้ม...
รัฐบาลไทย-ข่าวทำเนียบรัฐบาล-รฟม. เร่งรัดงานระบบระบายน้ำ ตามแนวสายทางโครงการรถไฟฟ้าสายสีเหลือง ช่วงลาดพร้าว - สำโรง
วันจันทร์ที่ 11 ตุลาคม 2564
รฟม. เร่งรัดงานระบบระบายน้ํา  ตามแนวสายทางโครงการรถไฟฟ้าสายสีเหลือง ช่วงลาดพร้าว - สําโรง
โครงการรถไฟฟ้าสายสีเหลือง ช่วงลาดพร้าว - สําโรง ดําเนินการงานระบบระบายน้ํา บนถนนศรีนครินทร์ บริเวณแยกลาซาล ถึงคลองสําโรง เพื่อบรรเทาปัญหาน้ําท่วมขัง ซึ่งส่งผลกระทบต่อประชาชนที่อยู่อาศัยในพื้นที่บริเวณดังกล่าว
การรถไฟฟ้าขนส่งมวลชนแห่งประเทศไทย (รฟม.) แจ้งว่า ได้เร่งรัดให้ บริษัท ซิโน-ไทย เอ็นจีเนียริ่ง แอนด์ คอนสตรัคชั่น จํากัด (มหาชน) ผู้รับจ้างก่อสร้างงานโยธา โครงการรถไฟฟ้าสายสีเหลือง ช่วงลาดพร้าว - สําโรง ดําเนินการงานระบบระบายน้ํา บนถนนศรีนครินทร์ บริเวณแยกลาซาล ถึงคลองสําโรง เพื่อบรรเทาปัญหาน้ําท่วมขัง ซึ่งส่งผลกระทบต่อประชาชนที่อยู่อาศัยในพื้นที่บริเวณดังกล่าว ดังนี้
-บริเวณแยกลาซาล ดําเนินการวางท่อระบายน้ําถาวร โดยได้ทําทางน้ําไหลชั่วคราว เพื่อระบายน้ําลงคลองบางนา ควบคู่กันไป
-บริเวณแยกศรีเทพา ดําเนินการวางท่อระบายน้ําถาวร และขุดร่องระบายน้ําชั่วคราว พร้อมทั้งติดตั้ง เครื่องสูบน้ํา จํานวน 3 เครื่อง ไว้เพื่อเร่งระบายน้ําอีกด้วย
-บริเวณเกาะกลางถนน จากปากซอยวัดด่าน - คลองสําโรง ปัจจุบันอยู่ระหว่างดําเนินการก่อสร้างฐานรากโครงสร้าง Walkway ของสถานีศรีด่าน โดยดําเนินการวางท่อระบายน้ําถาวร ควบคู่กันไป
อีกทั้ง ได้ดําเนินการลอกท่อระบายน้ํา บนถนนศรีนครินทร์ ช่วงระหว่างแยกลาซาล ถึงคลองสําโรง และ บนถนนเทพารักษ์ ขุดร่องน้ําชั่วคราว บริเวณแยกเทพารักษ์ ระบายลงคลองสําโรง โดยจะดําเนินการวางท่อระบายน้ําถาวรควบคู่กันไป และได้จัดเตรียมเจ้าหน้าที่ประจํา 2 ชุด ตลอด 24 ชั่วโมง สําหรับดูแลงานระบบระบายน้ําโดยเฉพาะ เพื่อให้สามารถแก้ไขปัญหาได้ทันท่วงที สามารถติดตามรายละเอียดโครงการรถไฟฟ้าสายสีเหลืองฯ ได้ที่เฟซบุ๊กแฟนเพจ โครงการรถไฟฟ้าสายสีเหลือง ช่วงลาดพร้าว - สําโรง ไลน์แอด : mrtyellowline และเว็บไซต์โครงการรถไฟฟ้าสายสีเหลืองฯhttps://mrta-yellowline.com
รัฐบาลไทย-ข่าวทำเนียบรัฐบาล-“สคร. จัดเก็บเงินนำส่งรายได้แผ่นดินสะสม ณ สิ้นไตรมาส 2 ปีงบประมาณ 2565 จำนวน 66,372 ล้านบาท คิดเป็นร้อยละ 46 ของเป้าหมายทั้งปี”
วันศุกร์ที่ 8 เมษายน 2565
“สคร. จัดเก็บเงินนําส่งรายได้แผ่นดินสะสม ณ สิ้นไตรมาส 2 ปีงบประมาณ 2565 จํานวน 66,372 ล้านบาท คิดเป็นร้อยละ 46 ของเป้าหมายทั้งปี”
ณ สิ้นไตรมาส 2 ปีงบประมาณ 2565 (1 ตุลาคม 2564 - 31 มีนาคม 2565) สคร. จัดเก็บเงินนําส่งรายได้แผ่นดิน จากรัฐวิสาหกิจและกิจการที่กระทรวงการคลังถือหุ้นต่ํากว่าร้อยละ 50 (กิจการฯ) รวมทั้งสิ้นจํานวน 66,372 ล้านบาท สูงกว่าประมาณการสะสมจํานวน 8,521 ล้านบาท
นางปานทิพย์ ศรีพิมล ผู้อํานวยการสํานักงานคณะกรรมการนโยบายรัฐวิสาหกิจ (สคร.) เปิดเผยว่า ณ สิ้นไตรมาส 2 ปีงบประมาณ 2565 (1 ตุลาคม 2564 - 31 มีนาคม 2565) สคร. จัดเก็บเงินนําส่งรายได้แผ่นดิน จากรัฐวิสาหกิจและกิจการที่กระทรวงการคลังถือหุ้นต่ํากว่าร้อยละ 50 (กิจการฯ) รวมทั้งสิ้นจํานวน 66,372 ล้านบาท สูงกว่าประมาณการสะสมจํานวน 8,521 ล้านบาท หรือคิดเป็นร้อยละ 46 ของเป้าหมายการจัดเก็บในปีงบประมาณ 2565 จํานวน 142,800 ล้านบาท โดยเงินนําส่งรายได้แผ่นดินส่วนใหญ่มาจากสํานักงานสลากกินแบ่งรัฐบาล บริษัท ปตท. จํากัด (มหาชน) การไฟฟ้าฝ่ายผลิตแห่งประเทศไทย และธนาคารออมสิน โดยรัฐวิสาหกิจที่นําส่งรายได้แผ่นดินสะสมสูงสุด 10 อันดับแรก
ณ สิ้นไตรมาส 2 ปีงบประมาณ 2565 มีดังนี้
หน่วย : ล้านบาท
ลําดับที่   รัฐวิสาหกิจ   เงินนําส่งรายได้แผ่นดิน
1  สํานักงานสลากกินแบ่งรัฐบาล    23,644
2  บริษัท ปตท. จํากัด (มหาชน)    17,519
3  การไฟฟ้าฝ่ายผลิตแห่งประเทศไทย   6,419
4  ธนาคารออมสิน      5,313
5  การท่าเรือแห่งประเทศไทย     2,610
6  การไฟฟ้านครหลวง      2,587
7  ธนาคารอาคารสงเคราะห์     2,374
8  การทางพิเศษแห่งประเทศไทย     1,400
9  การไฟฟ้าส่วนภูมิภาค      1,345
10  การประปาส่วนภูมิภาค     746
11  อื่นๆ และกิจการฯ      2,415
รวม       66,372
หมายเหตุ : ข้อมูลเงินนําส่งรายได้แผ่นดินของรัฐวิสาหกิจที่กระทรวงการคลัง โดย สคร. จัดเก็บ ไม่รวมเงินนําส่งรัฐประเภทอื่น เช่น ภาษีหรือค่าธรรมเนียมอื่นๆ
สําหรับในปีงบประมาณ 2565 จะเป็นการจัดเก็บเงินนําส่งรายได้แผ่นดินจากผลประกอบการในปี 2564 ของรัฐวิสาหกิจ จึงมีความเป็นไปได้ที่ผลประกอบการในช่วงครึ่งปีหลังของปี 2564 ของรัฐวิสาหกิจอาจยังคงได้รับผลกระทบจากสถานการณ์การแพร่ระบาดของโควิด - 19 ในระลอกที่ผ่านมา ซึ่ง สคร. จะได้มีการติดตามผลการดําเนินงานของรัฐวิสาหกิจอย่างใกล้ชิด โดยจะพิจารณาประกอบกับมาตรการของภาครัฐที่รัฐวิสาหกิจจะต้องเข้าไปดําเนินการเพื่อช่วยเหลือประชาชนและการลงทุนของรัฐวิสาหกิจ เพื่อให้การกํากับติดตามการนําส่งเงินรายได้แผ่นดินของรัฐวิสาหกิจเป็นไปอย่างมีประสิทธิภาพ สามารถสร้างเสถียรภาพทางการคลังได้อย่างยั่งยืน
รัฐบาลไทย-ข่าวทำเนียบรัฐบาล-นายกฯ รับมอบวัคซีนโควิด-19 จากรัฐบาลญี่ปุ่น เพื่อนำมาใช้เสริมวัคซีนที่รัฐบาลไทยจัดหามาโดยจะเร่งการฉีดวัคซีนให้ครอบคลุม
วันจันทร์ที่ 12 กรกฎาคม 2564
นายกฯ รับมอบวัคซีนโควิด-19 จากรัฐบาลญี่ปุ่น เพื่อนํามาใช้เสริมวัคซีนที่รัฐบาลไทยจัดหามาโดยจะเร่งการฉีดวัคซีนให้ครอบคลุม
นายกฯ รับมอบวัคซีนโควิด-19 จากรัฐบาลญี่ปุ่น เพื่อนํามาใช้เสริมวัคซีนที่รัฐบาลไทยจัดหามาโดยจะเร่งการฉีดวัคซีนให้ครอบคลุม
วันนี้ (12 กรกฎาคม 2564) เวลา 08.30 น. ณ ห้องสีฟ้า ตึกสันติไมตรี ทําเนียบรัฐบาล พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เป็นประธานงานรับมอบวัคซีนป้องกันเชื้อไวรัสโคโรนา 2019 (COVID-19) จากรัฐบาลญี่ปุ่น ผ่านระบบการประชุมทางไกล โดยมีนายอนุทิน ชาญวีรกุล รองนายกรัฐมนตรีและรัฐมนตรีว่าการกระทรวงสาธารณสุข นายนาชิดะ คาซูยะ (H.E. Mr. Nashida Kazuya) เอกอัครราชทูตญี่ปุ่นประจําประเทศไทย เป็นผู้แทนรัฐบาลไทยและญี่ปุ่น ภายหลังเสร็จสิ้นการรับมอบฯ นายอนุชา บูรพชัยศรี โฆษกประจําสํานักนายกรัฐมนตรี เปิดเผยสาระสําคัญ ดังนี้
นายกรัฐมนตรีกล่าวขอบคุณในไมตรีจิตและความห่วงใยของรัฐบาลญี่ปุ่นในการสนับสนุนวัคซีนป้องกันโรคโควิด-19 รัฐบาลไทยรู้สึกซาบซึ้งใจอย่างยิ่งถึงความปรารถนาดีที่ญี่ปุ่นมีให้ตลอดมา สะท้อนถึงความสัมพันธ์อันแน่นแฟ้นของทั้งสองประเทศและความมุ่งมั่นของรัฐบาลไทย-ญี่ปุ่นที่ต้องการจะแก้ไขสถานการณ์ของโรคโควิด-19 ร่วมกัน ซึ่งการฉีดวัคซีนถือเป็นกลยุทธ์สําคัญที่จะช่วยลดการแพร่ระบาด อีกทั้งความช่วยเหลือของรัฐบาลญี่ปุ่นครั้งนี้ มีส่วนสําคัญที่จะมาเสริมกับวัคซีนที่ไทยได้ดําเนินการจัดหามาแล้วเพื่อเพิ่มการเข้าถึงวัคซีนให้ครอบคลุมประชาชนมากยิ่งขึ้น ลดอัตราการเจ็บป่วยและเสียชีวิต และสนับสนุนให้ไทยสามารถเดินหน้าต่อไปได้อย่างเข้มแข็ง พร้อมยืนยันว่า ไทยพร้อมที่จะก้าวผ่านอุปสรรคต่าง ๆ และวิกฤติครั้งนี้ไปพร้อมกับญี่ปุ่นโดยไม่มีวันทอดทิ้งกัน
นายนาชิดะ คาซูยะ เอกอัครราชทูตญี่ปุ่นประจําประเทศไทย ได้มอบสารจากนายซูกะ โยชิฮิเดะ นายกรัฐมนตรีญี่ปุ่นถึงนายกรัฐมนตรี และได้กล่าวว่านับถือรัฐบาลไทยในการจัดการมาตรการโควิดครั้งนี้ หวังว่าการมอบวัคซีนครั้งนี้จะมีส่วนช่วยให้มาตรการฉีดวัคซีนของไทยราบรื่นยิ่งขึ้น พร้อมกล่าวถึงความช่วยเหลือร่วมมือของไทยญี่ปุ่นที่มีมาตลอดการสถาปนาความสัมพันธ์ทางการทูตเกือบ 135 ปี โดยญี่ปุ่นและไทยร่วมฝ่าวิกฤติร่วมกันมาตั้งแต่ปี 2554 และหวังว่ามิตรภาพที่มีจะช่วยให้เราผ่านวิกฤติครั้งนี้ไปด้วยกัน กลับมาสู่การเดินทางไปมาหาสู่กันด้วยรอยยิ้มเร็วที่สุด
ทั้งนี้ วัคซีนดังกล่าวได้มีการลงนามหนังสือแลกเปลี่ยนระหว่างรัฐบาลไทยกับรัฐบาลญี่ปุ่น เมื่อวันที่ 29 มิถุนายน 2564 และจัดส่งถึงไทยเมื่อช่วงค่ําของวันที่ 9 กรกฎาคม 2564 โดยมีจํานวน 1,053,090 โดส เป็นวัคซีนของบริษัท AstraZeneca ซึ่งผลิตที่ประเทศญี่ปุ่น โดยบริษัท KM Biologics Co., Ltd. และบริษัท Daiichi Sankyo Co., Ltd.
รัฐบาลไทย-ข่าวทำเนียบรัฐบาล-โฆษกรัฐบาลเผย ฉีดวัคซีนเด็กนร. อายุ 12-18 ปีมีนร. สมัครใจฉีดเพิ่มมากขึ้นกว่า 4.06 ล้านคน ล่าสุดการฉีดเข็ม 1 เกินร้อยละ 90 แล้ว
วันอังคารที่ 23 พฤศจิกายน 2564
โฆษกรัฐบาลเผย ฉีดวัคซีนเด็กนร. อายุ 12-18 ปีมีนร. สมัครใจฉีดเพิ่มมากขึ้นกว่า 4.06 ล้านคน ล่าสุดการฉีดเข็ม 1 เกินร้อยละ 90 แล้ว
โฆษกรัฐบาลเผย ฉีดวัคซีนเด็กนร. อายุ 12-18 ปีมีนร. สมัครใจฉีดเพิ่มมากขึ้นกว่า 4.06 ล้านคน ล่าสุดการฉีดเข็ม 1 เกินร้อยละ 90 แล้ว ขณะที่ ศูนย์ฉีดวัคซีนกลางบางซื่อ เปิดฉีดวัคซีนนักเรียนนอกระบบถึง           วันที่ 7 ธันวาคม นี้ “นายก”สั่งโรงเรียนคุมเข้ม
วันนี้ 23 พ.ย. 64 นายธนกร วังบุญคงชนะ โฆษกประจําสํานักนายกรัฐมนตรี เผยความคืบหน้าของเด็กนักเรียนที่ฉีดวัคซีนในประเทศ ณ 21 พฤศจิกายน พบว่ามีนักเรียนที่ประสงค์ฉีดวัคซีนจํานวน 4,062,239 คน จากจํานวนนักเรียนทั้งหมด 5,085,460 คน โดยนักเรียนที่ได้รับการฉีดวัคซีนเข็มที่ 1 แล้วจํานวน 3,686,476 คน คิดเป็น 90.75% และฉีดวัคซีนเข็มที่ 2 แล้ว จํานวน 1,674,270 คน คิดเป็นร้อยละ 41.22% โดยจํานวนนักเรียนที่ฉีดวัคซีนครบ 2 เข็มแล้ว จําแนกตามรายภาค ได้แก่ ภาคอีสานฉีดได้ 480,952 คน ภาคกลาง 447,450 คน ภาคใต้ 331,020 คน ภาคตะวันออก 173,032 คน ภาคเหนือ 169,884 คน และภาคตะวันตก 71,932 คน ขณะเดียวกันวันนี้ ศูนย์ฉีดวัคซีนกลางบางซื่อ ได้แจ้งขยายเวลาให้บริการฉีดวัคซีนโควิด-19 สําหรับเด็กที่ศึกษานอกระบบ อยู่นอกระบบการศึกษา หรือเด็กนักเรียน ที่ยังไม่เคยได้รับวัคซีนจากจุดฉีดในสถานศึกษา โดยจะบริการฉีดวัคซีนไฟเซอร์ เข็มที่ 1 สําหรับเด็กอายุตั้งแต่ 12 – 18 ปี ทั้งนักเรียนชาวไทยและต่างชาติ สามารถขอรับบริการลงทะเบียน ณ จุดฉีด (Walk in) ถึงวันที่ 7 ธันวาคม 2564 ทั้งนี้ ต้องมีผู้ปกครองหรือผู้แทนโดยชอบธรรมมาพร้อมกับเด็ก และต้องได้รับความยินยอมจากผู้ปกครองเป็นลายลักษณ์อักษรในวันที่ฉีดยา
“ทั้งนี้ การฉีดวัคซีนให้กับเด็กนักเรียนอายุ 12-18 ปี ตั้งแต่วันที่ 4 ตุลาคม ซึ่งเป็นวันคลิกออฟจนถึงปัจจุบัน มีก้าวหน้าเป็นอย่างมากทั้ง มีนักเรียนทยอยแจ้งความประสงค์ฉีดวัคซีนเพิ่มมากกว่า 4.06 ล้านคน สูงกว่าที่เคย รวมทั้งจํานวนการฉีดวัคซีนครอบคลุม อย่างไรก็ตาม นายกรัฐมนตรี ยังฝากความห่วงใยมาถึงผู้ปกครอง คุณครู และนักเรียนว่า แม้ว่าจะได้รับวัคซีนแล้ว โรงเรียนยังต้องดําเนินตามมาตรการ Safety Zone in School และนักเรียนต้องปฏิบัติตามแนวทางป้องกันทางสาธารณสุขอย่างเข้มงวด เพื่อลดการติดหรือแพร่เชื้อ ให้การเรียนออนไซต์มีความปลอดภัย” นายธนกร กล่าว
****************
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ศธ. ชี้แจงข้อวิจารณ์การลิดรอนสิทธิเสรีภาพด้านทรงผมของนักเรียน
วันเสาร์ที่ 19 มิถุนายน 2564
ศธ. ชี้แจงข้อวิจารณ์การลิดรอนสิทธิเสรีภาพด้านทรงผมของนักเรียน
ปลัด ศธ. เผยระเบียบ ศธ.ว่าด้วยการไว้ทรงผมของนักเรียน พ.ศ. 2563 ไม่ได้เป็นการจํากัดสิทธิของบุคคลเกินสมควรแก่เหตุ และสถานศึกษาสามารถวางระเบียบฯ เกี่ยวกับการไว้ทรงผม นร.ที่มีความเฉพาะเจาะจงได้เท่าที่ไม่ขัดหรือแย้งกับระเบียบ ศธ.
วันที่ 19 มิถุนายน 2564 นายสุภัทร จําปาทอง ปลัดกระทรวงศึกษาธิการ กล่าวถึงกรณีมีการจัดกิจกรรมเชิงสัญลักษณ์ด้วยการเผาระเบียบกระทรวงศึกษาธิการว่าด้วยการไว้ทรงผม และร่าง พ.ร.บ. การศึกษาแห่งชาติ เพื่อย้ําปัญหาด้านการศึกษา โดยเห็นว่าระเบียบนี้ เป็นปัญหาลิดรอนสิทธิเสรีภาพของนักเรียนขัดแย้งกับกฎกระทรวงว่าด้วยทรงผมนักเรียนนั้น
นายสุภัทรฯ กล่าวว่า ระเบียบกระทรวงศึกษาธิการ ว่าด้วยการไว้ทรงผมของนักเรียน พ.ศ. 2563 ได้วางแนวทางการไว้ทรงผมของนักเรียน เพื่อให้สร้างระเบียบวินัยแก่นักเรียน สร้างอัตลักษณ์ความเป็นนักเรียน ซึ่งเมื่อได้พิจารณาแล้วจะเห็นได้ว่า ไม่ได้เป็นการจํากัดสิทธิของบุคคลเกินสมควรแก่เหตุ อันเป็นไปโดยชอบด้วยมาตรา 26 รัฐธรรมนูญแห่งราชอาณาจักรไทย พุทธศักราช 2560
ทั้งนี้ การไว้ทรงผมของนักเรียนตามระเบียบกระทรวงศึกษาธิการ ว่าด้วยการไว้ทรงผมของนักเรียน พ.ศ. 2563 ข้อ 4 นักเรียนชายจะไว้ผมสั้นหรือยาวก็ได้ กรณีไว้ผมยาวด้านหลังต้องยาวไม่เลยตีนผม ด้านหน้าและกลางตามความเหมาะสม นักเรียนหญิงจะไว้ผมสั้นหรือยาวก็ได้ กรณีไว้ยาวให้เป็นไปตามความเหมาะสมและรวบให้เรียบร้อย และข้อ 7 กําหนดให้สถานศึกษาโดยความเห็นชอบของคณะกรรมการสถานศึกษาหรือคณะกรรมการบริหารโรงเรียนวางระเบียบเกี่ยวกับการไว้ทรงผมของนักเรียนที่มีความเฉพาะเจาะจงได้เท่าที่ไม่ขัดหรือแย้งกับระเบียบนี้ การดําเนินการให้ยึดหลักความเหมาะสมในการพัฒนาบุคลิกภาพที่ดีของนักเรียน และการมีส่วนร่วมของนักเรียน สถานศึกษา ผู้ปกครองและชุมชนท้องถิ่น ดังนั้น จะต้องพิจารณาว่าโรงเรียนได้ดําเนินการวางระเบียบการไว้ทรงผมของนักเรียนถูกต้องตามระเบียบของกระทรวงหรือไม่ หากสถานศึกษาได้วางระเบียบไม่ถูกต้องตามระเบียบกระทรวงศึกษาธิการว่าด้วยการไว้ทรงผมของนักเรียน พ.ศ. 2563 สํานักงานคณะกรรมการการศึกษาขั้นพื้นฐานก็จะดําเนินการควบคุมดูแลให้การดําเนินการเป็นไปตามระเบียบของกระทรวงศึกษาธิการต่อไป
รัฐบาลไทย-ข่าวทำเนียบรัฐบาล-ปลัดฯ กอบชัย เป็นประธานการประชุมคณะผู้บริหารระดับสูงกระทรวงอุตสาหกรรม
วันศุกร์ที่ 17 ธันวาคม 2564
ปลัดฯ กอบชัย เป็นประธานการประชุมคณะผู้บริหารระดับสูงกระทรวงอุตสาหกรรม
นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานการประชุมคณะผู้บริหารระดับสูงกระทรวงอุตสาหกรรม
ปลัดฯ กอบชัย เป็นประธานการประชุมคณะผู้บริหารระดับสูงกระทรวงอุตสาหกรรม
วันนี้ (17 ธันวาคม 2564) นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานการประชุมคณะผู้บริหารระดับสูงกระทรวงอุตสาหกรรม โดยมี นายสุรพล ชามาตย์ นางวรวรรณ ชิตอรุณ นายจุลพงษ์ ทวีศรี นายภาณุวัฒน์ ตริยางกูรศรี รองปลัดกระทรวงอุตสาหกรรม และคณะผู้บริหารกระทรวงอุตสาหกรรม เข้าร่วม ณ ห้องประชุม อก.1 สํานักงานปลัดกระทรวงอุตสาหกรรม
สําหรับวาระแจ้งในที่ประชุม เรื่อง รัฐมนตรีว่าการกระทรวงเศรษฐกิจ การค้า และอุตสาหกรรม ของประเทศญี่ปุ่น (METI) มีกําหนดการมาเยือนไทยในวันที่ 13 มกราคม 2565 เพื่อสานความสัมพันธ์ไทย-ญี่ปุ่น โดยแจ้งให้หน่วยงานระดับกรมต่างๆ เสนอข้อหารือและรวบรวมข้อมูลที่จะนําเสนอมาที่ กองยุทธศาสตร์และแผนงาน สํานักงานปลัดกระทรวงอุตสาหกรรม หรือ กรมส่งเสริมอุตสาหกรรม พร้อมทั้งแจ้งกําหนดการทําบุญตักบาตรปีใหม่ 2565 ของกระทรวงฯ ในวันที่ 6 มกราคม 2565
ทั้งนี้ ปลัดฯ ได้กล่าวขอบคุณทุกหน่วยงาน ที่ได้เตรียมของขวัญปีใหม่ 2565 ของกระทรวงอุตสาหกรรม ซึ่งขณะนี้ ได้จัดทําข่าวเผยแพร่ต่อสื่อมวลชนเรียบร้อยแล้ว และอยู่ระหว่างการนําเสนอคณะรัฐมนตรีเพื่อทราบ อีกทั้ง นายกรัฐมนตรี ได้กล่าวชื่นชมการจัดงานอุตสาหกรรมดีเด่น และมอบหมายให้สํานักงานมาตรฐานผลิตภัณฑ์อุตสาหกรรม จัดทํา VTR สรุปผลการจัดงานเพื่อนําเสนอคณะรัฐมนตรี ต่อไป
รัฐบาลไทย-ข่าวทำเนียบรัฐบาล-สธ.เผยภูมิคุ้มกันจากวัคซีนจัดการ “โอมิครอน BA.2” ได้ดีกว่า BA.1 แต่ต้องฉีดเข็มกระตุ้นจึงจะมีภูมิคุ้มกันเพียงพอ
วันจันทร์ที่ 11 เมษายน 2565
สธ.เผยภูมิคุ้มกันจากวัคซีนจัดการ “โอมิครอน BA.2” ได้ดีกว่า BA.1 แต่ต้องฉีดเข็มกระตุ้นจึงจะมีภูมิคุ้มกันเพียงพอ
กระทรวงสาธารณสุข เผย ผลการศึกษาภูมิคุ้มกันจากวัคซีนโควิด 19 พบมีประสิทธิผลต่อเชื้อโอมิครอนสายพันธุ์ BA.2 ดีกว่า BA.1 แสดงถึง BA.2 ไม่ได้หลบภูมิคุ้มกันจากวัคซีนมากอย่างที่กังวล แต่การฉีด 2 เข็มระดับภูมิคุ้มกันยังไม่สูงเพียงพอ ต้องฉีดเข็มกระตุ้นเพิ่ม
กระทรวงสาธารณสุข เผย ผลการศึกษาภูมิคุ้มกันจากวัคซีนโควิด19 พบมีประสิทธิผลต่อเชื้อโอมิครอนสายพันธุ์ BA.2 ดีกว่า BA.1 แสดงถึง BA.2 ไม่ได้หลบภูมิคุ้มกันจากวัคซีนมากอย่างที่กังวล แต่การฉีด 2 เข็มระดับภูมิคุ้มกันยังไม่สูงเพียงพอ ต้องฉีดเข็มกระตุ้นเพิ่ม ซึ่งสอดคล้องกับผลการศึกษาทั่วโลก
วันนี้ (11 เมษายน 2565) ที่ศูนย์แถลงข่าวสถานการณ์โรคติดเชื้อไวรัสโคโรนา 2019 กระทรวงสาธารณสุข จ.นนทบุรี นพ.ศุภกิจ ศิริลักษณ์ อธิบดีกรมวิทยาศาสตร์การแพทย์ พร้อมด้วย นพ.บัลลังก์ อุปพงษ์ รองอธิบดีกรมวิทยาศาสตร์การแพทย์ และดร.สุภาพร ภูมิอมร ผู้อํานวยการสถาบันชีววัตถุ กรมวิทยาศาสตร์การแพทย์ แถลงข่าวเรื่องภูมิคุ้มกันต่อไวรัสโควิด 19 สายพันธุ์ย่อย BA.2โดยความร่วมมือกับคณะแพทยศาสตร์ศิริราชพยาบาล มหาวิทยาลัยมหิดล
นพ.ศุภกิจกล่าวว่า ขณะนี้การระบาดของโรคโควิด19 ในประเทศไทยเป็นสายพันธุ์โอมิครอน สายพันธุ์ย่อย BA.2 ถึง 95.9% คาดว่าอีก 1-2 สัปดาห์จะมาแทนที่การระบาดของสายพันธุ์ BA.1 เป็น 100% เนื่องจาก BA.2 ความสามารถในการแพร่รวดเร็วกว่า ส่วนการฉีดวัคซีนโควิด 19 ในประเทศไทย ขณะนี้ฉีดเข็มกระตุ้นไปแล้ว 35-36% แต่เนื่องจากเชื้อโควิด 19 มีการกลายพันธุ์ต่อเนื่อง ภูมิคุ้มกันที่ได้จากวัคซีนอาจมีผลต่อแต่ละสายพันธุ์แตกต่างกัน กรมวิทยาศาสตร์การแพทย์จึงได้ศึกษาผลของภูมิคุ้มกันที่มีต่อไวรัสโควิด 19 จริง ด้วยวิธี Plaque Reduction Neutralization Test (PRNT) ซึ่งเป็นวิธีมาตรฐาน ต้องทดสอบภายในห้องปฏิบัติการชีวนิรภัยระดับ 3 โดยนําซีรั่มจากเลือดที่มีภูมิคุ้มกันของผู้รับวัคซีนโควิด 19 แล้ว 2 สัปดาห์ มาสู้กับไวรัส BA.2 ที่เพาะเลี้ยงไว้ และเจือจางซีรั่มในระดับเท่าตัว เพื่อหาจุดที่ไวรัสถูกทําลาย 50% ด้วยแอนติบอดีในซีรั่ม หรือ PRNT50ซึ่งใช้เวลาประมาณ 7-8 วันจึงทราบผล
ทั้งนี้ จากการตรวจระดับภูมิคุ้มกันที่มีผลต่อไวรัสทั้งกรณีได้รับวัคซีน2 เข็ม และ 3 เข็ม พบว่า วัคซีนทุกสูตรให้ระดับภูมิคุ้มกันที่ต่อสู้กับไวรัสโอมิครอน BA.2 ได้มากกว่า BA.1 ดังนั้น ข้อกังวลว่าสายพันธุ์ย่อย BA.2 จะหลบภูมิคุ้มกันจากวัคซีนได้มากกว่าจึงไม่น่าเป็นจริง อย่างไรก็ตาม การฉีดวัคซีน 2 เข็ม แม้จะเป็นช่วง 2 สัปดาห์หลังฉีด พบว่าภูมิคุ้มกันต่อ BA.2 ไม่ได้สูงมากนัก ดังนั้น ถ้าฉีด 2 เข็มมาแล้วหลายเดือน ภูมิคุ้มกันจะยิ่งน้อยลง แต่เมื่อฉีดกระตุ้นเข็ม 3 พบว่าภูมิคุ้มกันขึ้นในระดับสูงมากต่อไวรัสโอมิครอน BA.2 กรมวิทยาศาสตร์การแพทย์ จึงขอแนะนําให้ฉีดเข็มกระตุ้น (booster dose) โดยเร็วในคนที่ได้รับวัคซีนเพียง 2 เข็ม
******************************************* 11 เมษายน 2565
รัฐบาลไทย-ข่าวทำเนียบรัฐบาล-คกก.บริหารโครงการสนับสนุนสินเชื่อผู้ประกอบการผลิตผลิตภัณฑ์ยางพิจารณาอนุมัติจ่ายเงินชดเชยดอกเบี้ยของผู้เข้าร่วมโครงการฯ
วันพุธที่ 22 กันยายน 2564
คกก.บริหารโครงการสนับสนุนสินเชื่อผู้ประกอบการผลิตผลิตภัณฑ์ยางพิจารณาอนุมัติจ่ายเงินชดเชยดอกเบี้ยของผู้เข้าร่วมโครงการฯ
คกก.บริหารโครงการสนับสนุนสินเชื่อผู้ประกอบการผลิตผลิตภัณฑ์ยางพิจารณาอนุมัติจ่ายเงินชดเชยดอกเบี้ยของผู้เข้าร่วมโครงการฯ พร้อมปรับปรุงองค์ประกอบคําสั่งแต่งตั้งคณะกรรมการโครงการสนับสนุนสินเชื่อฯวงเงิน 25,000 ล้านบาท
เมื่อวันที่ 21 ก.ย. 64 นายประยูรอินสกุลรองปลัดกระทรวงเกษตรและสหกรณ์เป็นประธานการประชุมคณะกรรมการบริหารโครงการสนับสนุนสินเชื่อผู้ประกอบการผลิตผลิตภัณฑ์ยางครั้งที่ 4/2564 ผ่านระบบออนไลน์ (VDO Conference) โดยที่ประชุมได้มีการนําเสนอผลการดําเนินงานและพิจารณาประเด็นสําคัญได้แก่
1) ติดตามการดําเนินงานตามมติที่ประชุมของคณะกรรมการบริหารโครงการสนับสนุนสินเชื่อผู้ประกอบการผลิตผลิตภัณฑ์ยาง
2) รับทราบรายงานผลการดําเนินงานโครงการสนับสนุนสินเชื่อผู้ประกอบการผลิตผลิตภัณฑ์ยาง
3) รับทราบรายงานผลการประชุมคณะกรรมการเพื่อพิจารณาดําเนินการเกี่ยวกับการจ่ายเงินชดเชยดอกเบี้ยโครงการสนับสนุนสินเชื่อผู้ประกอบการผลิตผลิตภัณฑ์ยาง
4) พิจารณาอนุมัติจ่ายเงินชดเชยดอกเบี้ยของผู้เข้าร่วมโครงการสนับสนุนสินเชื่อผู้ประกอบการผลิตผลิตภัณฑ์ยาง
5) พิจารณาปรับปรุงองค์ประกอบคําสั่งกระทรวงเกษตรและสหกรณ์ที่ 568/2560 เรื่องแต่งตั้งคณะกรรมการโครงการสนับสนุนสินเชื่อผู้ประกอบการผลิตผลิตภัณฑ์ยางวงเงินสินเชื่อ 25,000 ล้านบาท
และ 6) การขอผ่อนผันหลักเกณฑ์และเงื่อนไขโครงการสนับสนุนสินเชื่อผู้ประกอบการผลิตผลิตภัณฑ์ยาง